**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**(2011.gada 17.oktobris - 31.oktobris)**

**11.Saeima**

|  |  |
| --- | --- |
| **Saņemti iesniegumi** |  |
| kopskaitā | **294** |
| individuālie | 289 |
| kolektīvie | 3 |
| anonīmie | 2 |
|  |  |
| **Saņemto iesniegumu tematika** |  |
| Likumdošanas priekšlikumi | 16 |
| Viedokļi | 71 |
| Sūdzības | 18 |
| Informācijas pieprasījumi | 11 |
| Dažādi iesniegumi | 178 |
|  |  |
| **Iesniegumu saņemšanas veidi** |  |
| Personīgi | 23 |
| Pa pastu | 192 |
| Pa e-pastu *info@saeima.lv* | 77 |
| Pa faksu | 2 |
|  |  |
| **Saņemto iesniegumu adresāti** |  |
| Saeima | 24 |
| Saeimas Prezidijs | 2 |
| Deputāti | 1228 |
| Frakcijas | 17 |
| Komisijas | 15 |
| Struktūrvienības | 29 |
|  |  |
| **Valoda** |  |
| Latviešu valoda | 291 |
| Svešvalodas | 3 |
|  |  |
| **Sagatavotas** **atbildes** | **35** |
| tajā skaitā kompetentajām institūcijām pārsūtīti iesniegumi | 4 |
|  |  |
| **Likumā noteikto atbilžu sniegšanas termiņu pārkāpuši:** |  |
| |  |  |  |  | | --- | --- | --- | --- | | |  | | --- | | Zaļo un Zemnieku savienības frakcija | |  | |  | |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |  |
| --- | --- | --- |
| **Tematika** | **Saņemto iesniegumu skaits** | |
| **I. Likumdošanas priekšlikumi** | | **16** |
| **Budžeta un finanšu (nodokļu) jautājumi** | | **4** |
| Latvijas Pārtikas tirgotāju asociācija iebilst pret Finanšu ministrijas iniciatīvu, kas paredz no likuma „Par tabakas izstrādājumu realizācijas, reklāmas un lietošanas ierobežošanu” izslēgt normas, ar kurām noteikts ierobežojums tabakas izstrādājumu tirdzniecībai tirgos, un aicina neatbalstīt šo iniciatīvu, jo tā nerada priekšnosacījumus proporcionālai nelegālās cigarešu tirdzniecības sašaurināšanai, neveicina cigarešu apriti ārpus ēnu ekonomikas esošajā mazumtirdzniecībā, kā arī palielina iespēju apiet likuma normas, kas paredz vecuma ierobežojumus cigarešu tirdzniecībā.  Privātpersona sniedz priekšlikumus tāda likumprojekta izstrādei, kas Latvijā aizliegtu azartspēļu zāļu darbību un uzliktu azartspēļu organizētājiem pienākumu ārstēt azartspēļu atkarībā nonākušas personas.  Latvijas Pašvaldību sociālās aprūpes institūciju apvienība aicina nepieļaut pievienotās vērtības nodokļa samazinātās likmes atcelšanu medikamentiem un medicīniskajām ierīcēm. | |  |
| **Juridiskie jautājumi** | | **5** |
| Privātpersonas kritizē ierosinātos grozījumus Civillikumā un sniedz priekšlikumus saistībā ar adoptētāja vecuma ierobežojumu un tiesībām mainīt adoptējamā vārdu.  Privātpersona aicina izdarīt grozījumus Saeimas kārtības rullī, paredzot amatpersonu ievēlēšanu atklātā balsojumā.    Privātpersona aicina izdarīt grozījumus Satversmē, lai mainītu vēlēšanu sistēmu un dotu tautai tiesības ievēlēt Valsts prezidentu. | |  |
| **Cilvēktiesību un sabiedrisko lietu jautājumi** | | **2** |
| Latvijas Darba devēju konfederācija un SIA „Lattelecom” iebilst pret grozījumiem Elektronisko plašsaziņas līdzekļu likuma 19.pantā par nacionālo elektronisko plašsaziņas līdzekļu tiesībām pieprasīt maksu no elektroniskajiem plašsaziņas līdzekļiem, kuri retranslē televīzijas programmas. | |  |
| **Tautsaimniecības, agrārās, vides un reģionālās politikas jautājumi** | | **3** |
| Daudzdzīvokļu māju iedzīvotāji uzskata, ka likums „Par zemes reformu Latvijas Republikas pilsētās” un likums „Par valsts un pašvaldību dzīvojamo māju privatizāciju” diskriminē daudzdzīvokļu māju īpašniekus un īrniekus, ir pretrunā ar Latvijas Republikas Satversmi un Civillikumu, kā arī ir diskriminējošs pret daudzdzīvokļu māju iedzīvotājiem salīdzinājumā ar likuma „Par zemes reformu Latvijas Republikas lauku apvidos” 12.panta subjektiem. Tādēļ iesnieguma parakstītāji aicina likuma „Par zemes reformu Latvijas Republikas pilsētās” 12.pantu izteikt līdzīgi likuma „Par zemes reformu Latvijas Republikas lauku apvidos” 12.pantam, pārskatīt daudzdzīvokļu māju zemes kadastrālo vērtību un paredzēt, ka zeme zem mājas tiek piesaistīta mājai un zemes īpašniekiem tiek kompensēta zemes vērtība vai dzīvokļu īpašniekiem tiek piešķirtas pirmpirkuma tiesības.  **Sociālie, darba un veselības aizsardzības jautājumi** | | **2** |
| Privātpersona norāda, ka aptiekās nav iespējams iegādāties medikamentu „Trifluoperazīns”, jo tas nav reģistrēts Latvijā, un aicina šīs zāles legāli ieviest Latvijas tirgū.  Zemgales reģiona pensionāru organizāciju apvienība sniedz priekšlikumus pensionāru labklājības veicināšanai, ierosina atsākt pensiju indeksāciju, kā arī noteikt atlaides pensionāriem attiecībā uz pacientu iemaksām. | |  |
| **II. Viedokļi** | | **71** |
| **Par Saeimas darbu** | | **19** |
| Biedrība „Grupa A” aicina izveidot parlamentārās izmeklēšanas komisiju, kas pārbaudītu 2008.gada valsts budžeta līdzekļu izlietojuma likumību, tiesībaizsardzības iestāžu darba kvalitāti un tiesiskumu.    Latvijas Sociālo reformu biedrība un privātpersona ierosina Saeimai pirms jaunās valdības apstiprināšanas uzklausīt Ministru prezidenta un ministru amata kandidātu darbības plānus, lai veicinātu sabiedrības izpratni un uzticēšanos.  Lauksaimnieku organizāciju sadarbības padome pauž neizpratni par Saeimas deputāta V.Zatlera (ZRP) publiskajiem izteikumiem attiecībā uz līdzšinējo zemkopības ministru J.Dūklavu.  Latvijas Zaļā partija aicina no Zaļo un Zemnieku savienības 11.Saeimā ievēlētos deputātus sekot līdzi Saeimas komisiju veidošanai un raudzīties, lai par to locekļiem kļūtu attiecīgajā nozarē kompetenti deputāti.  Privātpersona izsaka pateicību Saeimas deputātam U.Augulim (ZZS) par personīgo atbalstu autotransporta nozarei un veiksmīgo sadarbību ar Satiksmes ministriju, kā arī tās pārraudzībā esošajām institūcijām.  Privātpersona aicina Saeimas deputātu V.Zatleru (ZRP) strādāt Latvijas valsts labā un sadarboties ar Zaļo un Zemnieku savienību.  Privātpersona apsveic jaunievēlēto Saeimu ar darba sākšanu un vēlas noskaidrot, kādas vērtības deputāti ievēros savā turpmākajā darbā.  Privātpersona uzskata, ka nav jāizmaksā kompensācijas 10.Saeimas deputātiem. | |  |
| **Par valsts un pašvaldību iestāžu darbu** | | **5** |
| Latvijas Ārstu biedrība izsaka viedokli par Veselības ministrijas izstrādātajiem un 2011.gada 19.oktobrī Ministru kabinetā pieņemtajiem grozījumiem Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtībā” un norāda, ka minētie grozījumi neatbilst Latvijas Republikas Satversmei, Ārstniecības likumam, ārsta klīniskās prakses un ārsta ētikas principiem, turklāt ir uzskatāmi par nepamatotu valsts iejaukšanos ārsta - brīvās profesijas pārstāvja – darbībā un arī pacienta tiesību ierobežojumu, tāpēc aicina Saeimas Sociālo un darba lietu komisiju izvērtēt, vai šie grozījumi atbilst visas sabiedrības interesēm.  Invalīdu tiesību aizsardzības centrs sniedz priekšlikumus Ministru kabineta 2009.gada 15.decembra noteikumu „Tehnisko palīglīdzekļu noteikumi” grozījumu projektam, lai nodrošinātu invalīdiem pieeju tehniskajiem palīglīdzekļiem.  Privātpersona iebilst pret Veselības ministrijas piedāvāto reformu, kas paredz ārstniecības pakalpojumu sniegšanu sasaistīt ar maksātajiem nodokļiem, un uzskata, ka tādējādi tiktu diskriminētas noteiktas iedzīvotāju grupas, piemēram, mājsaimnieces, kuras ir nodokļu maksātāju apgādājamās personas.  Privātpersona izsaka viedokli par Ž.Jaunzemes-Grendes neatbilstību kultūras ministres amatam. | |  |
| **Par situāciju valstī** | | **3** |
| Privātpersona pauž viedokli par latgaliešu valodu, tās saglabāšanas un kopšanas nepieciešamību.    Privātpersonas sniedz priekšlikumus situācijas uzlabošanai Latvijā. | |  |
| **Citi viedokļi** | | **44** |
| Latvijas Universitātes Studentu padome, Vidzemes Augstskolas Studentu apvienība, Daugavpils Universitātes Studentu padome, Latvijas Mākslas akadēmijas Studējošo pašpārvalde un Nacionālā Ziemeļu un Baltijas valstu studentu organizācija aicina neatbalstīt izglītības ministra amata kandidāta R.Ķīļa piedāvāto augstākās izglītības finansēšanas modeli, kas paredz likvidēt budžeta vietas augstskolās.  Cēsu invalīdu biedrība aicina 2012.gada budžetā paredzēt atbalstu Latvijas invalīdu biedrībām un pārskatīt pensionāriem invalīdiem paredzēto pensiju aprēķināšanas sistēmu.  Privātpersona aicina Zaļo un Zemnieku savienību strādāt Latvijas labā un rast iespējas sadarboties ar Saeimas deputātu Valdi Zatleru (ZRP).  Privātpersonas izsaka viedokli par Latvijas pensiju sistēmu un pensiju aprēķināšanas kārtību, neatbalsta pensiju indeksāciju.  Privātpersona aicina aizstāvēt mūsu valsts intereses saistībā ar Latvijas starptautisko parādsaistību pildīšanu un Eiropas Savienības struktūrfondu finansējuma piešķiršanu Latvijai.  Privātpersona izsaka viedokli par sporta aktivitāšu nepieciešamību jauniešiem un aicina rīkot konferenci „Jaunatnes sporta perspektīvas Latvijā”.  Privātpersonas izsaka viedokli par valdības veidošanu, kā arī aicina zemkopības ministra amata pienākumus atkārtoti uzticēt J.Dūklavam.  Latvijas Ārstu un zobārstu apvienība aicina veselības ministra amatam virzīt I.Circeni. | |  |
|  | |  |
| **III. Sūdzības** | | **18** |
| **Par Saeimas darbu** | | **2** |
| Privātpersona kritizē Saeimas priekšsēdētājas S.Āboltiņas aizrādījumu deputātam G.Igaunim par deputāta svinīgā solījuma došanu latgaliešu valodā 11.Saeimas pirmajā sēdē.  Privātpersona uzskata, ka sešiem Saeimas deputātiem, kuri izstājās no Zatlera Reformu partijas, būtu jānoliek deputāta mandāts. | |  |
| **Par valsts un pašvaldību iestāžu darbu** | | **9** |
| Ieslodzītais sūdzas par Jēkabpils cietuma Sodu izpildes daļu un norāda, ka tā atteikusies pieņemt iesniegumu, kurā lūgts mainīt soda izpildi.  Privātpersona kritizē Latvijas valsts pārvaldes iestāžu darbu, apšauba pilsoniskās līdzdalības iespējas un sūdzas par Preiļu novada domi.  Privātpersona informē par gadījumu, kad tās dēls cietis no Rīgas pašvaldības bērnu un jauniešu centra audzēkņu vardarbības, un norāda uz problēmām, kas saistītas ar šāda veida centru darba organizēšanu. | |  |
| **Par tiesībaizsardzības iestāžu darbu** | | **3** |
| Privātpersonas sūdzas par tiesu darbu, izskatot civillietu par testamenta apstrīdēšanu, apšauba, vai ir likumīgs Siguldas tiesas spriedums, ar kuru atzītas tiesības uz nekustamo īpašumu, sūdzas par Dobeles tiesu saistībā ar piespriesto sodu un lūdz to pārskatīt. | |  |
| **Citas sūdzības** | | **4** |
| Privātpersonas sūdzas par darba devēju saistībā ar darba algas izmaksāšanu skaidrā naudā, par namu pārvaldi saistībā ar ēkas apsaimniekošanu un nepamatoti augsto īres maksu, kā arī par pensijas apmēru. | |  |
|  | |  |
| **IV. Informācijas pieprasījumi** | | **11** |
|  | |  |
| **V. Dažādi iesniegumi** | | **178** |
|  | |  |
|  | |  |